cyanic-selkie/wikianc huggingface dataset:
Agape
Agape steet domat am Géigesaz zur mënschlech-kierperlecher Léift Eros, déi ëmmer potentiell sexuell ass. Et sief och gesot datt et sech bei Agape deemno net ëm platonesch Léift handelt, well déi aus dem eroteschen Drang selwer entsteet, an déi Persoun déi en anere gär huet just duerno e philosophesche Wee aschléit a seng Léift vun der sexueller Erfëllung ewech an engem Erkenntnisprozess op e méi ëmfaassenden, allgemengen a méi héichrangege Fokus iwwerdréit.
D'Agape ënnerscheet sech och vun der Frëndschaftsléift, well si weeder d'Bestoe vun enger Frëndschaft viraussetzt nach drop ofziilt, mä aus renger Héichschätzung just deem anere säi Wuel am A huet.
Groe Papagei
De Groe Papagei (Psittacus erithacus), ass e Papagei aus Westafrika an der Famill vun de Psittacidae. Den Timneh-Papagei (Psittacus timneh) gouf fréier behandelt, wéi Artgenosse, mä huet sech mëttlerweil zu enger eegener Aart entwéckelt.
Beschreiwung
Gro Papageie kënnen a Gefaangenschaft 40-60 Joer al ginn, obschonn déi mëttel Liewensdauer am Fräien ëm déi 23 Joer ass.
Elisabeth Calmes
D'Elisabeth Calmes, gebuer den 30. Juli 1947 an der Stad Lëtzebuerg, ass eng lëtzebuergesch-franséisch Molerin.
D'Molerin lieft a schafft zu Paräis.
Amesch
D'Amesch (en:Amish) sinn eng anabaptistesch reliéis Communautéit, déi 1693 am Elsass vum Jakob Amman gegrënnt gouf. D'Wuerzele vun där reliéis-kultureller Minoritéit leien allerdéngs an der Géigend vu Bern an der Schwäiz.
D'Amesch liewen haut haaptsächlech an Nord-Amerika verstreet, dat souwuel an de Vereenegte Staate (z. B. am Lancaster County, Pennsylvania, oder am Illinois) wéi och a Kanada (z. B. am Ontario). Do liewen d'Amesch einfach an traditionell - quasi wéi am XIX. Joerhonnert - um Rand vun der moderner Gesellschaft, nom Motto: "Du solls dech net un dës Ëmwelt upassen".
Kultur
D'Amesch schwätzen ënner sech en däitschen Dialekt deen dem "pfälzesche plattt“ gläicht, an a Pennsylvania als "Pennsylvania Dutch" (< Deutsch) bezeechent gëtt.
Ariel Sharon
De Sharon war, zanter hirer Grënnung 1948, Kommandant an der Israeelescher Arméi. Hien huet 1948 beim Onofhängegkeetskrich matgemaach, wou e Kommandant war, a war och 1956 bei der Suez-Kris derbäi, 1967 beim Krich vu Sechs Deeg, 1967-1970 beim Ofnotzungskrich, an 1973 beim Yom-Kippur-Krich. Als Verdeedegungsminister huet hien de Libanon-Krich vun 1982 geleet.
Hien hat de Ruff als ee vun de gréisste Strategen an als de beschte Kommandant vum Land. No sengem Réckzuch aus dem Militär huet hien eng politesch Carrière ugefaangen. Hie war ee vun de Matgrënner vun der Likud, an hat 1977–1992 an 1996–1999 a verschiddene Regierungen, u deenen d'Likud bedeelegt war, Ministeschposten. 2000 gouf hien de Leader vn der Likud an du vun 2001 bis 2006 Premierminister.
1983 gouf hie vun der Kahan-Kommissioun, déi vun der israeelescher Regierung opgesat gi war, a senger Funktioun als Verdeedegungsminister wärend dem Libanon-Krich 1982, beim Massaker vu Sabra a Schatila fir "perséinlech responsabel" erkläert, "d'Gefor vu Bluttvergéissen a Revanche ignoréiert ze hunn", soudatt et zu deem Massaker u palestinenseschen Zivilisten duerch libaneesesch Milizen an deene Flüchtlingscampe koum. D'Kahan-Kommission huet dem Sharon säi Récktrëtt recommandéiert, wat deen, obwuel ufanks dergéint, schlussendlech gemaach huet.
Vun 1970 bis an d'1990er Joren huet de Sharon sech fir de Bau vu israeelesche Siidlungen am Westjordanland an an der Gazasträif staark gemaach. Als Premierminister, 2004–2005, huet hien dann awer der Réckzuch vun den israeelesche Siidler aus der Gazasträif ordonéiert, wat him ë. a. staark Oppositioun bannent der Likud entgéint bruecht huet. Hien huet d'Likud dann och am November 2005 verlooss, fir eng nei Partei, Kadima, ze grënnen. De 4. Januar 2006 krut hien, ier en erëmgewielt konnt ginn, en Hireschlag, a war zanterhier, bis zu sengem Doud, an engem permanente vegetativen Zoustand. ¨
Martin Walker
De Martin Walker, gebuer am Joer 1947 a Schottland, ass e schotteschen Historiker, Journalist a Schrëftsteller. Hie wunnt mat senger Famill zu Le Bugue am Périgord.
De Walker huet op der Universitéit vun Oxford Geschicht studéiert. Hien huet 25 Joer laang als Journalist fir déi brittesch Zeitung The Guardian geschafft.
Hien ass besonnesch bekannt duerch seng Kriminalromaner an deenen de Polizist Bruno Courrèges an der fiktiver Stad Saint-Denis am Périgord enquêtéiert.
Camille Weiler
De Camille Weiler, gebuer den 11. September 1935 zu Näertrech, ass e fréiere lëtzebuergesche Politiker (LSAP).
Hie Gouf 1976 als Conseiller an de Gemengerot vun der Gemeng Wanseler gewielt, an hie war vun 1982 bis 2001 Buergermeeschter vun der Gemeng Wanseler. Hien ass bis 2008 Member vum Gemengerot vu Wanseler bliwwen.
Nom Doud vum Frankie Hansen, ass hien am Juli 1981 als Deputéierten an d'Chamber nogeréckelt an ass bis 1999 Deputéierten an der Chamber bliwwen.
Numéro d'identification national
En Numéro d'identification national ass eng Zuel oder eng Combinatioun vun Zifferen a Buschtawen déi vun enger Regierung benotzt gëtt fir an hirem Land op eng eenheetlech Aart a Weis all seng Bierger d.h. déi permanent Awunner grad sou wéi déi net permanent z'identifizéieren, fir datt Staatsverwaltungen oder aner autoriséiert Instituter dovu kënne Gebrauch maachen.
Jee no Länner sinn d'Applicatioune vun deem Numero verschidden, en heescht och net iwwerall d'selwecht. Zu Lëtzebuerg ass den nationalen Identitéitsnumero bei ville Verwaltungen an Instanzen dee selwechten.
A Frankräich z. B. gëtt et den Numéro de sécurité sociale deen a veschiddenen Domäne benotzt gëtt. An der Belsch ass et den Numéro de registre national deen nieft dem Gebrauch als Identitéitsmaterial, korjéiserweis och gebraucht gëtt fir Vëloen z'immatrikuléieren.
Mikrowell (Apparat)
Eng Mikrowell eigentlech e Mikrowellenuewen ass en elektreschen Apparat, dee gebraucht gëtt fir séier Iessen a Flëssegkeeten oder aner Saachen déi sech duerfir eegnen opzewiermen. E funktionéiert doduerch, datt en elektromagnetesch Feldenergie duerch d'Agitatioun vu Waassermoleküllen a Wäermt ëmwandelt. Dat geschitt duerch d'Absorptioun vun Dezimeterwellen (Mikrowellen).
Kachplack
Eng Kachplack ass eng Plack oder Fläch, bei där den ieweschten Deel erhëtzt gëtt fir an enger Pan oder engem Dëppen, Liewensmëttel oder Flëssegkeete kënnen ze kachen. An enger Haushaltskichen sinn d'Kachplack oder d'Kachplacken dacks iwwer dem Schäffche montéiert.
D'Wäermt kann op verschidde Methode produzéiert ginn. Et ënnerscheet een tëscht: Iwwer der Kachplack kann eng Hott installéiert sinn, déi den Damp, deen duerch d'Kachen entsteet, ofzitt.
Route de France féminine 2012
D'Route de France féminine 2012 ass déi sechst Editioun vun der Route de France féminine, enger Etappecourse fir Dammen a Frankräich. Se gouf vum Veräin Routes et Cycles organiséiert. Den Depart war zu de Saint-Pol-sur-Mer am Departement Nord an no 930 km war d'Arrivée zu Haut-Rhin.
Palus Putredinis
De Palus Putredinis (Latäin fir fault Mouer) ass eng Fläch aus verstengerter Lava um Äerdmound. Si läit um ëstleche Rand vum Mare Imbrium a gëtt no Osten hin duerch d'Montes Apenninus begrenzt. De mëttleren Duerchmiesser vun der Fläch ass 161 km. 1971 war d'Landefähr vun der Apollo 15 Missioun um nordëstleche Rand vum Palus Putredinis an der Ëmgéigend vun der Hadley-Rill gelant.
Mëttel Koordinaten: 26,30° N / 0,24° O
Le voleur de crimes
Le voleur de crimes ass e franséisch-italieenesche Film vum Nadine Trintignant aus dem Joer 1969.
Ëm wat geet et am Film?
De Journalist Jean Girod (Jean-Louis Trintignant) leit ënner enger uerger Depressioun. Hie klot sech un, eng Fra ermuert ze hunn, déi sech awer a Wierklechkeet selwer ëmbruecht hat...
Ernest Grosber
Den Ernest Grosber, gebuer den 19. Abrëll 1884 zu Hamm, gestuerwen den 30. August 1955 an der Stad Lëtzebuerg, war e lëtzebuergesche Sculpteur.
Fir d'Weltausstellung 1937 zu Paräis huet hien, zesumme mat de Sculpteuren Aloyse Deitz, Albert Kratzenberg a Léon Nosbusch, d'Skulpturaarbechte vum Relief Vue panoramique de la Ville de Luxembourg no enger Zeechnung vum Pierre Blanc un der Haaptfassad vum Lëtzebuerger Pavillon ausgefouert. ,
Monoceros (Stärebild)
D'Eenhar (griichesch Monoceros) ass e Stärebild südlech vum Himmelsequator.
Beschreiwung
De Monoceros ass e relativ onschäinbaart Stärebild westlech vum markanten Orion an nërdlech vum helle Stär Sirius am Groussen Hond. Et huet nëmmen zwéi Stären, déi méi hell wéi déi 4. Gréissteklass sinn.
Duerch de Monoceros zitt Band vun der Mëllechstrooss, dofir huet hien eng Rei vun niwwelegen Objeten, wéi den oppene Stärekoup M50 an de Rosettenniwwel.
Geschicht
D'Eenhar gehéiert net zu de klasseschen 48 Stärebiller vun der Antiquitéit.
Et gëtt dem hollännesche Kartograph Petrus Plancius zougeschriwwen, deen am Joer 1623 en Himmelsglobus gebaut huet, op deem hien nei Stärebiller gemoolt huet. De Plancius huet déi meescht chrëschtlech Motiver gewielt: D'Eenhar (unicornis) gëtt an der laténgescher Bibel (Vulgata) dacks notéiert, modern Bibeliwwersetzunge schreiwen do iwwer Büffelen.
De Jacob Bartsch huet am Joer 1624 d'Unicornus a seng Stärekaart opgeholl.
Den Heinrich Wilhelm Olbers an de Ludwig Ideler hunn allerdéngs drop higewisen, datt d'Konstellatioun schonn virun 1564 beschriwwe gouf. Nom Joseph Scaliger soll et schonn op engem antike perseschen Himmelsglobus duergestallt sinn.
Stären
Den α Monocerotis läit op enger Distanz vun 144 Liichtjoer vun eis ewech, de Stär liicht orange a gehéiert zu der Spektralklass K0 III.
Den γ Monocerotis ass 645 Liichtjoer vun eis ewech a gehéiert zu der Spektralklass B2 IV.
Méifachstären
De β Monocerotis ass e Méifachstäresystem op enger Distanz vu 691 Liichtjoer. Et ëmkreesen dräi Stäre vun der Spektralklass B3 e kollektiven Zentrum. De Wilhelm Herschel huet d'System am Joer 1781 endeckt.
Verännerlech Stären
Den U Monocerotis läit 4.000 Liichtjoer wäit ewech an ass en hallefreegelméisseg verännerleche Stär, dee seng Hellegkeet iwwer en Zäitraum vu ronn 92 Deeg verännert.
Den T Monocerotis ass 8.000 Liichtjoer ewech a gehéiert zu der liichtkräfteger Grupp vun den Cepheiden. Seng Hellegkeet verännert sech an engem Zäitraum vun 27 Deeg.
Béid Stäre kënne wärend dem Hellegkeetsmaximum grad nach mat bloussem A gesi ginn.
Den R Monocerotis ass e verännerleche Stär am oppene Stärekoups NGC 2261. Seng Hellegkeet läit tëscht 10 an 12 Magnetud.
De V838 Monocerotis ass ronn 20.000 Liichtjoer vun eis ewech. Am Januar 2002 huet den Hubble-Weltraumteleskop hei eng Nova registréiert.
Messier- an NGC-Objeten
Den M 50 ass en Oppene Stärekoup op enger Distanz vun 3.000 Liichtjoer. Hien enthält ongeféier 100 Stären.
Den NGC 2261 läit 3.000 Liichtjoer ewech. Et handelt sech ëm e Reflexiounsniwwel, och Hubble-Niwwel genannt. Den Niwwel verännert seng Hellegkeet a Gréisst iwwer Wochen a Méint.
Den NGC 2264 läit och 3.000 Liichtjoer ewech an ass e Stärekoup. Wéinst senger dräieckeger, spatzer Konstellatioun gëtt hien och de „Chrëschtbamstärekoup“ genannt. Seng Stäre si vun engem Gasniwwel ëmginn, an deem donkel Wolleken aus Stëbs a Gas sinn. Eng vun den donkele Wolleke gëtt wéinst hirer Form Konusniwwel genannt.
Den NGC 2301 ass 2.500 Liichtjoer wäit ewech.
Den NGC 2324 ass e Stärekop op enger Distanz vu 15.000 Liichtjoer.
Raymond-Joseph Loenertz
De Raymond-Joseph Loenertz, gebuer den 10. Juni 1900 an der Stad Lëtzebuerg a gestuerwen den 31. August 1976 zu Paräis a Frankräich, war e lëtzebuergeschen Dominikaner, Kierchenhistoriker a Byzantinist. ,
An der Byzantinistik huet hie mam Benediktinerpater Johannes Maria Hoeck am Klouschter Ettal an am Klouschter Scheyern zesummegeschafft. Hien huet un zwéi vun den eelef Bänn vun der Studia Patristica et Byzantina matgeschafft, déi do tëscht 1953 an 1965 ënner der Direktioun vum Franz Dölger a vum Josef Maria Hoeck entstanen ass. Mam Hoeck huet hien eng Etude iwwer den Nikolaos vun Otranto publizéiert, deen den Abt vum Klouschter San Nicola di Casole war. Zesumme mam Peter Schreiner huet hien och d'Geschicht vun der venezianescher Famill Ghisi ausgeschafft. Des Weideren huet hien d'Bréiwer vum byzantineschen Theolog Demetrios Kydones editéiert.
Carte d'identité (Lëtzebuerg)
Zu Lëtzebuerg ass d'carte d'identité eent vun den offiziellen Identitéitsdokumenter. Se gouf zu Lëtzebuerg den 30. August 1939 mat engem Arrêté grand-ducal agefouert.
Bréck vu Fumay (D7)
D'Bréck vu Fumay ass eng Stroossebréck iwwer d'Meuse an de franséischen Ardennen. Se verbënnt Fumay um lénksen Uwänner vun der Meuse mat Haybes um rietsen. Iwwer d'Bréck féiert d'Departementale D7.
Carte d'identité (Lëtzebuerg)
Zanter dem 1. Juli 2014 ass s'am Format vun enger Kreditkaart (ISO-Standard 7810) a se huet en elektroneschen Chip deen den héchsten internationale Sécherheetsnorme fir Reesdokumenter enstsprécht. Kaarten, déi nom August 2021 ausgi ginn, hunn op hirem Chip net nëmmen eng digialiséiert Versioun vun der Foto a vun der Ënnerschrëft gespäichert, ma och déi vun zwéi Fangerofdréck.
All Lëtzebuerger dee méi al wéi 15 Joer ass, an an enger lëtzebuergescher Gemeng wunnt, muss eng Identitéitskaart hunn. Si ass 10 Joer gëlteg. ,.
Bréck vu Fumay (D7)
Déi haiteg Bréck gouf 1966 gebaut an et ass eng Dunnebréck aus einfache Warren-Fachwierkdunnen. Se ass 8 Meter breet a 94 m laang, an et goufe beim Bau 300 Tonne Stol verschafft.
Am Ufank vum Zweete Weltkrich war d'Bréck deelweis zerstéiert ginn. Bei de Fléckaarbechte war deemools en Zaldot ëm d'Liewe komm, an dofir gouf se eng Zäit laang Pont Toussaint genannt.
Réimesch Villa zu Iechternach
D'Réimesch Villa vun Iechternach war eng réimesch Villa, no bei engem Kiem op Tréier, déi ëm d'Joer 70 no Christus gebaut gi war a bis an d'5. Joerhonnert do stoung, wou haut d'Uwänner vum Iechternacher Séi sinn, südwestlech vun der Stad Iechternach, um Flouer Schwaarzuecht.
D'Fëllementer an d'Iwwerreschter goufen 1975 – 1976 vum Service des sites et monuments nationaux ausgegruewen an ausgewäert, nodeem se bei den Terrassementsaarbechte fir de Séi fräigeluecht a bal mat ewechgebaggert gi waren.
1988 an 1989 goufen d'Terraine mat der Villa als Nationaalt Monument klasséiert.
Beschreiwung
Et handelt sech ëm eng Luxusresidenz mat 2 Stäck a bis zu 70 Zëmmeren um Rez-de-chaussée. Un de Mauere war Marber (deen zum Deel aus Italien erbäibruecht gi war), d'Biedem vu verschiddenen Zëmmere ware mat Mosaicker dekoréiert, an d'Zëmmeren haten eng Buedemheizung (Hypokaust).
D'Gebai war duerch en Haff mat engem Baseng an zwéi symmetresch Flilleke gedeelt. D'Haaptgebai hat eng Fläch vun 118m × 62m. Ronderëm de Prunksall, an der Mëtt, gouf et Kummeren, Kichen, Buedzëmmeren, asw. Lénks a riets un d'Haaptgebai ugebaut gouf et zwéi méi kleng Bannenhäff.
Laanscht d'Mauer ronderëm gouf et och Wirtschaftsgebaier, a Loftopnamen no gouf et och e bësse méi wäit ewech aner Gebaier, wéi Ställ, Scheieren, Wunnenge vun de Sklaven, asw.
Héchstwarscheinlech goufen an dëser Villa Päerd geziicht, déi un d'réimesch Arméi verkaaft goufen.
Am Laf vun de Joerhonnerten duerno gouf d'Gebai e puermol ëm- an ausgebaut.
Am Ufank vum 2. Joerhonnert koum eng Buedemheizung an de Säitefligele bäi, déi vergréissert goufen. An der zweeter Hallschent vum 2. Joerhonnert koume Gebaier, Gäng an Häff um hënneschten Deel vum Nordfligel bäi, warscheinlech fir Atelieren. Uganks vum 3. Joerhonnert gouf et do e Feier. Duerno gouf d'Wunngebai vergréissert. Ëm 275 gouf Iechternach vu Germanen iwwerfall, an d'Villa ass a Brand gestach ginn.
Se gouf net méi als Ganzt nees opgebaut, mä et gouf eenzel Gebaier, déi duerch Kolonade matenee verbonne waren. Dobäi goufen och d'Bieder ausgebaut: e monumentale Frigidarium mat engem quadrateschen 9 m breeden iwwerdaachte Baseng an engem Thermalbaseng koume bäi, soudatt ee kann unhuelen, datt déi ewell ëffentlech Bieder déi anerer, déi zerstéiert gi waren, ersat hunn.
Am 5. Joerhonnert, bei weideren Invasiounen, ass d'Villa da fir zerguddst zerstéiert ginn. An de Joerhonnerten duerno hunn d'Patere vum Klouschter Iechternach, deenen den Terrain ewell gehéiert huet, d'Ruin als Steebroch benotzt.
Inforum
Bei der Plaz vun der Villa gouf en Informatiounszentrum gebaut, de sougenannten "Inforum". Dora sinn e puer Zëmmeren nogebaut, a mat Mannequine ginn Zeenen aus dem Alldagsliewe vun deemools nogestallt. Och Maquettë mat deene verschiddene Bauperiode vun der Villa sinn ze gesinn. Weider gëtt et e Sall, wou Filmer gewise kënne ginn an e Buttek mat Literatur zum Theema.
Dozou gehéiert och e réimesche Gaart, hortus amoenus genannt, mat Planzen, wéi se deemools gezillt goufen, an en Zelt mam Numm Auditorium musica et vox.
Canton de Saint-Lyé
De Canton de Saint-Lyé ass eng franséisch administrativ Andeelung an den Arrondissementer Troyes an Nogent-sur-Seine am Departement Aube an der Regioun Grand Est.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Aljechin-Verdeedegung
D'Aljechin-Verdeedegung ass eng Erëffnung vum Schachspill. Se zielt zu den Hallefoppene Spiller an ass an den ECO-Coden ënner de Schlëssele B02-B05 klassifizéiert.
D'Aljechin-Verdeedegung fänkt mat de follgenden Zich un:
Varianten
Mat sengem zweeten Zuch gräift Schwaarz de Bauer op e4 un, wourop Wäiss meeschtens 2. e5 spillt an de Sprénger vun f6 verdreift. Eng aner Méiglechkeet ass et, de Bauer mat 2. Sc3 ze decken, wourop 2.... e5, zur Wiener Partie féiert. Alternativ ka Schwaarz zum Beispill 2.... d5 oder 2.... d6 spillen, fir net an eng Haapterëffnung iwwerzegoen. No 2. e5 Sd5 (2.... Se4 an 2.... Sg8 gi seele gespillt) gëtt et follgend Varianten:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Aljechin-Verdeedegung ënner de Schlëssele B02 bis B05 klassifizéiert.
Spideeler zu Lëtzebuerg
Spidol
Déi éischt Definitioun fir e Spidol zu Lëtzebuerg gouf mam Gesetz vun 1976 agefouert an duerno, mam Gesetz vun 1998 ugepasst. Dat aktuell Spidolsgesetz vun 2018 definéiert e Spidol als eng Ariichtung déi Patienten ophuele kann a sech haaptsächlech ëm d'Diagnostik, d'Iwwerwaachung an d'Behandlung am medezineschen oder chirurgeschen Beräich an ëm d'Gebuertshëllef këmmert, grad wéi ëm d'preventiv a palliativ Behandlung vu Patienten.
Anescht wéi z. B. a Frankräich wou e „Spidol“ ( hôpital) en ëffentlecht an eng „Klinick“ ( clinique) e privat Etablissement bezeechent, gi béid Wierder zu Lëtzebuerg mat der selwechter Bedeitung gebraucht.
Spidolszenter
E Spidolszenter (offiziell centre hospitalier) ass e Spidol dat eng breet Offer vun diagnosteschen an therapeutesche Behandlungen ubitt.
Spezialiséiert Klinick
Eng spezialiséiert Klinick (établissement hospitalier spécialisé) ass eng Klinick déi bestëmmt Besoine vun diagnosteschen an therapeutesche Behandlungen oder vu bestëmmten Erkrankungen erfëllt.
Heem fir Leit um Liewensenn
Engem Heem fir Leit um Liewensenn (établissement d'accueil pour personnes en fin de vie) seng Haaptaufgab ass déi stationär Behandlung vu Leit an engem avancéierten oder am Endstadium vun enger schwéierer an onheelbarer Krankheet.
Thermalbad
D'Missioun vun engem Thermalbad (établissement de cures thermales) ass fir therapeutesch Kueren unzebidden.
Diagnostikzenter
En Diagnostikzenter (centre de diagnostic) ass eng Ariichtung déi bestëmmt Besoine vun diagnostescher Betreiung vun den Patienten iwwerhëlt. Dozou gehéieren biomedezinesch Analysen, awer keng Fleeg.
Spidolsgruppen
Zu Lëtzebuerg gëtt et véier Spidolsgruppen:
Donieft gëtt et nach déi follgend spezialiséiert Spideeler a Gesondheetsariichtungen:
Iryna Bilyk
D'Iryna Mykolajiwna Bilyk (op Ukrainesch: Ірина Миколаївна Білик), gebuer de 6. Abrëll 1970 zu Kiew, ass eng ukrainesch Sängerin a Komponistin.
Längt (Physik)
D'Längt ass eng physikalesch Gréisst.
Les libertines
Les libertines oder och Les belles au bois dormantes ass e Film vum Pierre Chenal aus dem Joer 1969.
Längt (Physik)
Si bezeechent d'Ausdeenung vu physikaleschen Objeten an hir Distanzen zueneen. Si ass iwwer Moossvirschrëften an d'Längtennorm definéiert. D'Formelzeechen vun der Längt ass de klenge Buschstaf l, hir SI-Eenheet de Meter \mathrm{m}. Fir Weeër- a Boulängte gëtt als Formelzeechen s benotzt.
Les libertines
De Pierre Chenal huet de Film ënner dem Numm Dave Young gedréint.
Canton des Corbières
De Canton des Corbières, virdrun Canton de Fabrezan ass eng franséisch administrativ Andeelung an den Arrondissementer Carcassonne an Narbonn am Departement Aude an der Regioun Occitanie.
Les libertines
Ëm wat geet et am Film?
De Film ass en erotesche Kriminalfilm.
Canton des Corbières
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Canton de la Piège au Razès
De Canton de la Piège au Razès virdru Canton de Bram ass eng franséisch administrativ Andeelung an den Arrondissementer Carcassonne a Limoux am Departement Aude an der Regioun Occitanie.
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Längt (Physik)
Am Kader vum SI-Eenheetesystem ass d'Längt eng Basisgréisst, vun där aus aner Gréissten opgebaut ginn.
D'Längtemiessung gëtt mat Moossstief vun enger bekannter Längt gemaach. D'Längt vun Distanze vun zwéi Punkte respektiv vun engem Moossstaf gëtt an der klassescher Physik als konstant ugesinn. An der spezieller Relativitéitstheorie ass d'Längt awer ofhängeg vum relative Beweegungszoustand vum Observateur, et schwätzt ee vun enger relativistescher Längtekontraktioun.
Canton de Lingolsheim
Den Haaptuert ass Lingolsheim.
Jean-Baptiste Brasseur
De Jean-Baptiste Brasseur, gebuer den 21. Juni 1802 zu Esch-Uelzecht, a gestuerwen den 13. Mee 1868 zu Léck, war e lëtzebuergesche Mathematiker.
No senger Lycéeszäit am Stater Kolléisch huet de Jean-Baptiste Brasseur op der Universitéit vu Léck vun 1824 u studéiert an dëst Studium 1829 mat engem Doktorat an den Naturwëssenschaften ofgeschloss. Seng Thees hat den Titel De resolubilitate functionum algebricarum integrarum in factores primi vel secundi gradus. Dono huet ass hien e Joer zu Paräis beim Binet, Cauchy a soss franséische Wëssenschaftler op der Sorbonne an dem Collège de France a Course gaangen.
Nees zu Léck, gouf hien 1832 als Professeur-adjoint an 1837 als Professeur titulaire op der Universitéit vun do ernannt. Säi Fachgebitt war d'Geometrie. an huet seng Coursen op déi vum Gaspard Monge baséiert.
1855 gouf hie Membre effectif vun der belscher Académie Royale des Sciences.
Säi bedeitendst Wierk ass Mémoire sur une nouvelle méthode d'application de la géométrie descriptive à la recherche des propriétés de l'étendue, dat 1855 erauskoum. Hien huet weiderhin och iwwer d'rational Mechanik an d'Differenzialrechnunge gefuerscht. D'Resultater dovu goufen 1868 no sengem Doud publizéiert.
De Jean-Baptiste Brasseur war Member vum Ordre de Léopold.
Hie war mat der Thérèse Grosfils bestuet. D'Koppel hat 5 Kanner. Hallefbridder vun him waren de Pierre, den Hubert an den Dominique (genannt Alexis) Brasseur (1833-1906), deen och säin Eedem gouf, andeems e sech mat senger Duechter Constance (1836-1912) bestuet huet.
Wierker
Posthum
Buedzëmmer
E Buedzëmmer ass en Zëmmer an enger Wunneng oder engem Gebai, an deem ee sech wäschen oder dusche kann an dat generell mat enger Bidden oder enger Dusch ekipéiert ass. A verschiddene Regiounen op der Welt gëtt et donieft och nach eng Toilette, e Lavabo an eventuell e Bidet. An anere Regioune sinn déi Elementer an engem aneren, separéierte Raum ze fannen.
Kichen
Eng Kichen ass en Zëmmer an engem Gebai, an deem Iesse preparéiert a gekacht gëtt. Si kann an engem Privathaus oder an engem Restaurant sinn, oder an enger Ariichtung fir Gemeinschaftsverfleegung, z. B. eng Kantinn.
An der westlecher Welt huet eng modern Privatkichen e Standardequipement aus enger Kachplack an/oder engem Schäffchen, engem Spullsteen mat fléissend waarmen a kale Waasser, engem Frigo a Kicheschief. Donieft gëtt et dacks nach aner elektronesch Apparater, wéi eng Mikrowell an eng Spullmaschinn.
Obwuel den Haaptzweck vun der Kichen d'Preparatioun an d'Kache vum Iessen ass, huet si och nach aner Funktiounen, zum Beispill als Plaz wou Liewensmëttel gelagert a konsumméiert ginn, wou Saache gebotzt ginn a wou sozialiséiert gëtt.
Lançon-Provence
(op Okzitanesch: Lançon) ass eng franséisch Gemeng am Departement Bouches-du-Rhône an der Regioun Provence-Alpes-Côte d'Azur.
Geographie
Duerch d'Gemeng lafe en ettlech Bewässerungskanäl wéi de Kanal vu Marseille, de Grousse Gruef vu Confoux, de Craponne-Kanal souwéi de groussen EDF-Kanal. De klenge Floss Durançon huet seng Quell um Gebitt vun der Gemeng.
Spuerkeessgebai
D'Spuerkeessgebai ass den Haaptsëtz vun der Spuerkeess (Banque et Caisse d'Epargne de l'Etat) op der Metzer Plaz an der Stad Lëtzebuerg. Et gouf vum Architekt Jean-Pierre Koenig entworf a bannen 3 Joer vun 1910 u gebaut.
Véierspréngerspill
D'Véierspréngerspill ass eng Erëffnung vum Schachspill. Se zielt zu den Oppene Spiller an ass an den ECO-Coden ënner de Schlësselen C47 bis C49 klassifizéiert.
Spuerkeessgebai
Geschicht
D'Plaz, tëscht der Neier Bréck an dem Ufank vun der Neier Avenue, war vum Staat um frësch urbaniséierte Plateau Bourbon fir d'Bank erausgesicht ginn, fir datt se do e representatiivt a markant Gebai opriichte sollt. D'Gebai sollt, nom Wëlle vum liberale Staatsminister Paul Eyschen, eng nei Epoch symboliséieren, den Tuerm am Stadbild e Kontrapunkt zum Kierchtuerm vun der Méchelskierch an der Alstad setzen.
Véierspréngerspill
D'Véierspréngerspill fänkt mat de follgenden Zich un:
1. Arrondissement vu Paräis
Den '''1. Arrondissement' (och nach Arrondissement du Louvre'') ass ee vun zwanzeg Stadbezierker vu Paräis. E läit zentral am historeschen Häerz vu Paräis an ëmfaasst ënner anerem eent vun den eelste Quartiere vun der Stad, de Quartier des Halles, deen aus dem fréie Mëttelalter staamt.
Véierspréngerspill
Déi selwecht Stellung kann iwwer vill verschidden Zuchreiefollegen erreecht ginn, zum Beispill iwwer d'Russesch Verdeedegung 1. e4 e5 2. Sf3 Sf6 3. Sc3 Sc6, iwwer d'Wiener Partie 1. e4 e5 2. Sc3 Sf6 3. Sf3 Sc6 oder iwwer d'Van-Geet-Erëffnung 1. Sc3 e5 2. Sf3 Sc6 3. e4 Sf6.
Spuerkeessgebai
Geschicht
Duerch d'Gesetz vum 6. Dezember 1907 konnt de Lëtzebuerg Staat der Spuerkeess de Bauterrain mat enger Fläch vun 20,38 Ar, lénkssäiteg vun der Neier Avenue verkafen. Den Terrain op dem anere Véierelsbou vun der Metzer Plaz, mat enger Fläch vun och ongeféier 20 Ar, war fir de Verwaltungssëtz vun der Direction générale impériale des Chemins de fer en Alsace-Lorraine reservéiert, déi deemools d'Guillaume-Luxembourg-Eisebunnsgesellschaft exploitéiert huet. Béid Gebaier sollten net onbedéngt symmetresch sinn, se sollte sech just an de Grondzich gläichen. Wéi de Verkafsakt den 12. November 1909 ënnerschriwwe gouf, krut d'Spuerkeess awer just nach en Terrain vun 13,44 Ar.
1. Arrondissement vu Paräis
Geographesch Lag
Mat enger Fläch vun 183 Hektar ass et de véiertklengsten Arrondissement vu Paräis.
Véierspréngerspill
Halloween-Gambit
Dës Variant gëtt Halloween-Gambit oder Müller-Schulze-Gambit genannt. D'Iddi hanner dem Figurenaffer ass, datt Wäiss no 4.... Sxe5 5. d4 e staark Bauerenzentrum huet a mat weideren Ugrëffer op déi schwaarz Sprénger zousätzlech Tempi gewënnt. Ob Wäiss genuch Kompensatioun huet, ass zweiwelhaft, allerdéngs ass déi wäiss Initiativ besonnesch a Blitzpartien net z'ënnerschätzen.
Spuerkeessgebai
Geschicht
D'Regierung wollt e Concours ausschreiwe fir den Entworf vum zukünftege Spuerkeessgebai auszeschaffen. D'Direktioun vun der Spuerkeess huet dunn awer de Lëtzebuerger Architekt Jean-Pierre Koenig proposéiert an d'Regierung war dunn och domat averstanen, absënns well de Koenig scho Privathaiser am südlechen Deel vum Plateau Bourbon gebaut hat.
1. Arrondissement vu Paräis
Quartieren
Wéi all Paräisser Arrondissement ass en a véier administrativ Quartieren ënnerdeelt:
Véierspréngerspill
Enzyklopedie vun de Schacherëffnungen
An der Enzyklopedie vun de Schacherëffnungen ass d'Véierspréngerspill ënner de Schlësselen C47 bis C49 klassifizéiert.
Spuerkeessgebai
Geschicht
Ursprénglech (1908) hat de Koenig zwéi Projeten ausgeschafft. Fir deen, deen zeréck behale gouf, ass d'Baugeneemegung de 16. Mäerz 1910 ausgestallt ginn. D'Gebai am franséischen Neo-Renaissance-Stil mat Jugendstil-Elementer gouf vun den Entreprenere Ledrut a Schrader gebaut an d'Dekoren op der Fassad si vun de Sculpteure Blaise, Turping a Grosber realiséiert ginn, iwwerdeems déi zwou Skulpturen, déi d'Haaptentrée flankéieren, vum Jean Mich sinn. Lénks vun der Entréesdier (op der ëstlecher Säit) steet de Merkur, déi réimesche Gott fir den Handel, an engem kuerze Gewand a mat engem Mantel. Hien huet e Füllhorn am Grapp an an der anerer Hand eng Schrëftrull. Déi aner Säit vun der Dier steet d'Fortuna, déi réimesch Glécks- a Schicksalsgëttin. Si huet e laangt Gewand an och e Mantel un. Si huet e gefëllte Säckelchen an och eng Schrëftrull an den Hänn.
1. Arrondissement vu Paräis
Kuckeswäertes
Kleng Auswiel:
Spuerkeessgebai
Geschicht
Et huet sech erausgestallt, datt den Terrain deen d'Spuerkeess 1909 kaaft hat ze kleng war, an 1911 huet se en Terrain laanscht der Neier Avenue bäikaaft fir do en Ubau ze realiséieren. Dem Koenig seng Pläng goufe de 17. Mee 1911 geneemegt. Den Ubau am Westen war fir d'Gewerbeinspektioun, d'Handelskummer a fir d'Waasser- a Forstverwaltung geduecht.
Optesch Astronomie
D'optesch Astronomie ass deen Deelberäich vun der Observatiounsastronomie, an deem d'Teleskopen an d'Instrumenter aus klasseschen optesche Baudeeler opgebaut sinn, also aus Lënsen, Prismen a Spigelen.
Spuerkeessgebai
Geschicht
D'Gebai ass de 15. November 1913 opgaangen; et gouf keng Aweiungsfeier.
Optesch Astronomie
D'optesch Astronomie ëmfaasst haut d'Ultraviolettastronomie, d'visuell Astronomie an de Groussdeel vun der Infraroutastronomie. Bis ongeféier 1920 hat sech d'optesch Astronomie op d'visuellt Liicht an op (fotografesch gutt) UV misse beschränken. Vun den 1950er Joren u goufen héichempfindlech Sensoren och fir Infrarout a wäiten UV entwéckelt.
Spuerkeessgebai
Geschicht
Méi spéit gouf och nach op der ëstlecher Säit, laanscht dem Boulevard de la Pétrusse, en Ubau realiséiert. D'Pläng déi vum Joseph Nouveau waren, goufen den 13. Juli 1933 geneemegt. Mat dësem zweeten Ubau war d'Spuerkeessgebai dann elo sou grouss wéi et ursprénglech geplangt war.
Optesch Astronomie
Atmosphäresch Fënsteren
D'Äerdatmosphär absorbéiert de gréissten Deel vun den elektromagnéitesche Wellen, déi eis aus dem Weltraum erreechen. D'Observatiounsastronomie op der Äerduewerfläch huet haaptsächlech zwou atmosphäresch Fënsteren zur Dispositioun: eng, fir de Beräich vum visuelle Liicht, an eng zweet, fir déi laangwelleg Radiowellen. Ier Observatoirë baussen der Äerdatmosphär – d. h. astronomesch Satellitten – zur Dispositioun stoungen, gouf an der Observatiounsastronomie nëmmen tëscht optescher a Radioastronomie ënnerscheet.
Spuerkeessgebai
Geschicht
1987 ginn d'Guicheten am Haaptgebai zou gemaacht ginn an 1995 ass do de Bankemusée opgaangen.
Optesch Astronomie
Atmosphäresch Fënsteren
Zënter 1970 sinn der Satellittenobservatioun och energieräich Stralungsberäicher a Mikrowellen zougänglech.
Fanny Ardant
Si war a Filmer vu bedeitende Regisseure wéi: François Truffaut, Alain Resnais, Volker Schlöndorff, Michelangelo Antonioni, Sydney Pollack, André Delvaux a Costa-Gavras ze gesinn.
(300) Geraldina
Den (300) Geraldina ass en Asteroid vun der baussenzeger Asteroiden-Haaptceinture.
De Geraldina beweegt sech op enger Distanz vun 3,0391 (Perihel) bis 3,3736 (Aphel) A.E. a 5,7415 Joer eng Kéier ëm d'Sonn. D'Bunn steet 0,7406° schréi zu der Ekliptik, d'Bunnexzentrizitéit ass 0,0521.
Kepler-62
De Kepler-62 ass e Stär mat der Spektralklass K2V am Stärebild Lyra. E steet 1200 Liichtjoer vun eis ewech an ass eppes méi kal wéi eis Sonn. Hie gëtt vun op d'mannst fënnef Exoplanéiten ëmkreest.
Planéitesystem
Den 18. Abrëll 2013 gouf vu Fuerscher vum Kepler-Weltraumteleskop bekannt, datt de Stär fënnef Planéiten huet. Si goufen all mat der Transitmethod entdeckt: Vun der Äerd aus gesinn zéien d'Planéiten eemol pro Ëmlaf virun hirem Stär laanscht. Dëst féiert zu engem Hellegkeetsënnerscheed, dee vum Kepler-Teleskop gemooss gëtt. D'Planéitemasse konnte bis elo nach net gemooss ginn, dofir sinn nëmme ganz grouss iewescht Grenze bekannt.
Déi béid baussenzeg Planéiten, Kepler-62e a Kepler-62f, kéinten äerdänlech sinn a Gestengs wéi och flëssegt Waasser op hirer Uewerfläch hunn.
Antoine Kayser
Den Antoine Kayser, gebuer de 27. Januar 1874 am Stadgronn a gestuerwen de 26. Mäerz 1932 an der Stad Lëtzebuerg, war e lëtzebuergeschen Dokter a Politiker.
Bei de Chamberwalen am Kanton Lëtzebuerg-Land vum 3. Abrëll 1906 gouf den Antoine Kayser als Deputéierten an d'Chamber gewielt an hien huet säi Mandat bis 1914 behal.
Zëmmer
En Zëmmer ass e Raum an en Deel vun enger Wunneng oder engem Gebai, besonnesch engem Wunngebai, deen zou ass an op all Säite Wänn, e Buedem an/oder e Plaffong huet.
Iesszëmmer
En Iesszëmmer oder Salle-à-manger ass en Zëmmer an deem Leit zesummekommen, fir Liewensmëttel ze konsuméieren. Meeschtens ass d'Iesszëmmer direkt nieft der Kichen. D'Standardariichtung ass e groussen Dësch, Still an dacks e Schaf.
Schlofzëmmer
E Schlofzëmmer ass en Zëmmer an enger Wunneng, an deem Leit schlofen. An der westlecher Welt ass d'Schlofzëmmer mat engem Bett (Eenzel- oder Duebelbett), engem Nuetsdësch an engem Kleederschaf oder enger Komoud ekipéiert. Donieft kann een och nach aner Miwwelen an Objeten do fannen, wéi e Schreifdësch, en Teppech oder e Spigel.
Am allgemenge Sproochgebrauch gëtt de Begrff och dacks gebraucht fir déi typesch d'Miwwelen ze bezeechnen déi een am Schlofzëmmer fënnt.
Mère Franziska
D'Mère Franziska, gebuer den 21. Oktober 1804 zu Izel an der Provënz Lëtzebuerg als Anne Elisabeth Dufaing d'Aigrement, a gestuerwen de 16. Juni 1880 an der Stad Lëtzebuerg, war eng Nonn a Grënnerin vun der Congrégation des Franciscaines de la Miséricorde.
Keller
E Keller ass en zouenen Deel vun engem Gebai, dee gréisstendeels oder komplett ënner der Äerduewerfläch läit. Ufanks war säin Zweck d'Lagere vu Liewensmëttel, well et am Keller generell méi kill ass an d'Temperatur méi stabil ass wéi am Rescht vum Haus. An Zäite vum Frigo an der Tru ass déi Funktioun hautdesdaags manner wichteg, mä e gëtt nach ëmmer benotzt fir Saachen ze lageren. Et ass och d'Plaz am Haus, wou een dacks Apparater wéi zum Beispill de Boiler oder d'Chaudière vun der Heizung fënnt.
Mère Franziska
D'Elisabeth ass de 15. Juni 1847 mat hirer Frëndin Louise Augustin an eng maison des pauvres an der Rue Saint-Ulric agezunn. Deen Akt gëllt als d'Grënnung vun der Congregatioun.
An der Stad Lëtzebuerg ass eng Strooss no hir benannt: rue Mère Franziska (L-1548).
Sozial Demokratesch Vollekspartei
D'Sozial Demokratesch Vollekspartei (SDV) ass eng lëtzebuergesch Partei, déi de 25. Abrëll 2015 gegrënnt gouf.
Ee vun den Initiateuren ass den Nico Castiglia, dee virdru Member vun der adr. Hie wollt awer ee Putsch maachen a Südpräsident ginn an ass dunn erasugeheit ginn. Duerno wor hier Member vun der Piratepartei. Nodeems hien awer net Spëtzekandidat vun der Südlëscht ginn ass, huet hien eng nei Partei gegrënnt.
Serge Marquand
De Serge Marquand, gebuer den 12. Mäerz 1930, a gestuerwen de 4. September 2004 zu Paräis, war e franséische Schauspiller a Filmproduzent. Hien ass an engem Paräisser Spidol u Leukemie gestuerwen.
Hie war de Brudder vun der Filmregisseurin Nadine Trintignant a vum Schauspiller Christian Marquand.
Saint-Chamas
ass eng franséisch Gemeng am Departement Bouches-du-Rhône an der Regioun Provence-Alpes-Côte d'Azur.
Geographie
D'Gemeng läit um Uwänner vum Étang de Berre an am Dall vun der Touloubre. Um Gebitt vun der Gemeng lafen och e puer Bewässerungskanäl wéi de Guéby-Kanal, de Kanal vu Miramas, de Grousse Gruef vu Confoux an den EDF-Kanal deen do an den Étang de Berre leeft an anengems d'elektresch Zentral vu Saint-Chamas mat Waasser beliwwert.
Reuland
Reuland ass eng belsch Uertschaft a Sektioun an der Gemeng Burg-Reuland, an der Provënz Léck.
Bis zur belscher Gemengereform vun 1977 war Reuland eng eegestänneg Gemeng.
Geschichtleches
Bis 1978 war Reuland un d'belscht Eisebunnsnetz ugeschloss iwwer d'Linn 47 vun der Vennbunn. D'Gebai vun der Gare ass eent vun wéinegen op där Linn, dat erhale blouf.
Stuff
Eng Stuff ass en Zëmmer an enger Wunneng, dat meeschtens vun der Kiche getrennt ass a wou d'Leit sech kënnen zesummesetzen. D'Stuff ënnerscheet sech vum Sällchen haaptsächlech duerch d'Miwwelen. Am Sällchen ass meeschtens en niddregen Dësch mat engem oder méi Kanapeeën ze fannen, wougéint an der Stuff en normalen Dësch a Still stinn, well do och geleeëntlech giess ka ginn.
Historesch ass d'Stuff dee Raum an engem Haus - dacks deen eenzegen - dee gehëtzt gouf (vgl. d'Englescht stove fir "Uewen"), z. B. mat engem Kolonnenuewen oder engem Takeschaf. A gréisseren Haiser gouf och tëscht der (normaler) Stuff an der gudder Stuff ënnerscheet: wärend déi éischtgenannt am Alldag am Gebrauch war, war déi leschtgenannt just fir feierlech Geleeënheete geduecht.
Dräispréngerspill
D'Dräispréngerspill fänkt mat de follgenden Zich un:
Niall MacGinnis
Den Niall MacGinnis, gebuer den 29. Mäerz 1913 zu Dublin an Irland a gestuerwen de 6. Januar 1977 zu Haverfordwest a Wales, war en iresche Schauspiller.
Lëtzebuerger Bierger Partei
D'Lëtzebuerger Bierger Partei (LBP) ass eng lëtzebuergesch Partei, déi am Juni 2015 gegrënnt gouf, an aus dem "Groupe Neiwahlen" ervirgoung, déi sech an de sozialen Netzwierker fir nei Walen staark gemaach huet. Zu den Initiateure gehéieren d'Nadia Renkens, d'Vivi Bonomi an den Daniel Rinck.
Niall MacGinnis
Den Niall MacGinnis war an iwwer 80 Filmer haaptsächlech an Niewerollen ze gesinn. Bedeitend Filmer an deenen hie matgespillt huet waren de geschichtleche Film The Chronicle History of King Henry the Fift with His Battell Fought at Agincourt in France (1944) vum a mam Laurence Olivier, de Film iwwer de Moler Vincent van Gogh Lust for Life (1956) vum Vincente Minnelli, Billy Budd (1962) vum Peter Ustinov, den Drama Becket (1964) vum Peter Glenville an de Spionagefilm The Spy Who Came in from the Cold (1965) vum Martin Ritt mam Richard Burtonan Oskar Werner
M. C. Escher
De Maurits Cornelis Escher, méi bekannt als M. C. Escher; gebuer de 17. Juni 1898 zu Leeuwarden, an der Provënz Friesland, a gestuerwen de 27. Mäerz 1972 zu Hilversum, an der Provënz Nordholland, war en hollännesche Kënschtler a Grafiker, dee virun allem fir seng Zeechnunge vu, onméigleche Figure bekannt gouf.
Hien huet ufanks mediterran Landschaftsbiller gemoolt, mat deenen hien an den 1930er Joren an Holland Succès hat. E Besuch an der Alhambra 1936 huet seng Sujete geännert, déi sech ewell ëm graduell Ännerungen an engem Muster gedréint hunn (an déi hie Metamorphose genannt huet; bekannt ass z. B. Tag und Nacht vun 1938). 1937 ass en op Uccle/Ukkel bei Bréissel geplënnert, wou en ugefaangen huet mat Parkettéierung (d'Opfëlle vu Flächen) z'experimentéieren.
Nom däitschen Iwwerfall op d'Belsch ass e mat senger Famill hannescht an Holland, op Baarn, wunne gaangen. Nom Krich huet den Escher d'Mezzotintotechnik geléiert an huet mat senger Serie vu perspektivesche Biller ugefaangen z. B. (Oben und Unten 1947). Seng Zeechnungen hu sech gutt als Lithographië verkaaft, absënns, vun 1950 un, an den USA. 1954 hat hien am Stedelijk Museum zu Amsterdam eng Eenzelausstellung, zur selwechter Zäit, wéi do och e Mathematiker-Kongress war.
Déi zwou lescht Ausstellungen zu Liefzäite waren 1969 am Rheinische Landesmuseum Bonn an an der Kunsthalle Bern.
Grafik
Den M. C. Escher huet virun allem Grafike geschaf, a war Meeschter an den Technike vum Holzschnëtt, vum Holzstéch an der Lithografie.
Onméiglech Figuren
Seng bekanntste Wierker sinn déi, op deene perspektivesch onméiglech Biller, oder och optesch Täuschungen ze gesi sinn (z. B. eng Trap 'ouni Enn', déi an engem véiereckegen Tuerm um selwechte Stack ukënnt, wéi op deem wou se fortgeet; nom selwechte Prinzip wéi de Penrose-Dräieck). Och bekannt ass Drawing Hands (1948) zwou Hänn, déi sech géigesäiteg zeechnen.
Metamorphosen
Vun der Ornamental-Konscht vun de mauresche Majolika inspiréiert sinn dem Escher seng Biller Metamorphose I bis Metamorphose III an anerer, bei där reegelméisseg Mustere vu Parekttéierung sech no an no änneren, an an eppes anescht verwandelen.
Salomé Zourabichvili
D'Salomé Zourabichvili, Georgesch: სალომე ზურაბიშვილი, gebuer den 18. Mäerz 1952 zu Paräis, ass eng franko-georgesch Politikerin a fréier Diplomatin. Si ass zanter Dezember 2018 dee 5. President vu Georgien.
Vum Mäerz 2004 bis Oktober 2005 war si georgesche Aussenministesch.
M. C. Escher
Soss Theemen
Aner Theeme beim Escher si Möbiusbänner, Kristallformen, Spigelungen, optesch Verzerrungen, Fraktalen an de Rapprochement un d'Onendlechkeet. Bekannt ass en Eegeportrait an der Spigelung vun enger gliesener Bull.
Receptioun
Et gëtt e puer Metamorphose-Wandmolereien am ëffentleche Raum: eng fir d'Haaptpost zu Den Haag, déi haut am Fluchhafe Schiphol ass, an eng zu Madrid; weider huet hien e Sailenensembel fir eng Schoul an eng Béchs fir Kichelcher a Form vun engem Dodekaeder entworf.
Well seng Sujeten an Ausdrocksformen net an déi gängeg Konschtrichtungen anzekategoriséiere sinn, huet d'Konschtkritik sech laang schwéier dermat gedoen, wéi en ze beuerteele wier. Do dergéint hu Wëssenschaftler a Mathematiker seng Wierker staark appreciéiert - och wann den Escher selwer sot, hie géif näischt vu Mathematik verstoen.
Och bei Esoteriker an an der Popkultur vum 20. Joerhonnert war hie beléift; seng Biller gouf et als Poster an als Plackecoveren.
2002 gouf am fréiere Palais vun der Kinnigin Emma zu Den Haag en Escher-Musée etabléiert, wou nieft Grafiken och Privatfotoen an Aarbechtsskizzen ze gesi sinn.
2006 gouf den Asteroid (4444) Escher no him genannt.
Sergei Witauto Puskepalis
De Sergei Witauto Puskepalis (op Russesch: Сергей Витауто Пускепалис), gebuer de 15. Abrëll 1966 zu Kursk a gestuerwen den 20. September 2022 bei engem Autosaccident an der Géigend vun Jaroslawl, war e russeschen Theater- a Filmschauspiller an Theaterregisseur vu litauesch-bulgarescher Ofstamung.
Mauer
Eng Mauer ass eng zolidd Struktur, déi benotzt gëtt fir eppes ze separéieren oder dat, wat hanner der Mauer läit, ze beschützen.
Sergei Witauto Puskepalis
Hien ass zu Kursk op d'Welt komm an 1980 ass hie mat senger Famill op Saratow geplënnert. Do huet de Sergei Puskepalis Theater- a Filmregie studéiert, a bis 1998 huet de Kënschtler am Saratower Theater fir jonk Spectateure geschafft. Vun 1998 bis 2001 huet en op der Russescher Akademie fir Theaterkonscht (RATI-GITIS) studéiert, an duerno a verschiddene russeschen Theateren als Regisseur geschafft. 2003 huet hien och eng Filmcarrière als Schauspiller ugefaangen.
Trotz den Originnen - als Fils vun engem litauesche Papp an enger bulgarescher Mamm, schwätzt hie schlecht Litauesch a kee Bulgaresch. De Sergei Puskepalis gouf als en aktiven Ënnerstëtzer vun der sougenannter "Volleksrepublik Donezk" bekannt.
An den 1980er Jore war seng Fra d'Saratower Theateractrice Elwira Danilina. De Fils aus sengem nächsten, zweete Bestietnes, de Gleb Puskepalis, ass och Schauspiller.
Assignment K
Ëm wat geet et am Film?
E brittesche Spioun soll Geheimakten aus Däitschland a Groussbritannie schmuggelen…
Rue de Neufchâteau
D' ass eng Strooss am Quartier Bouneweg-Süd vun der Stad Lëtzebuerg.
Geographie
D'Strooss leeft rechtwénkeleg vun der Diddenuewener Strooss a Richtung Westen a stéisst hannert der Place de Durbuy op d'Rue d'Orchimont. Um Wupp vun der Strooss gouf am September 2022 d'Tramsstatioun Lycée Bouneweg an eng Gare fir AVL- an RGTR-Busse a Betrib geholl.
Geschicht
D'Strooss krut hiren Numm de 15. Abrëll 1954 an ass no der belscher Stad Neufchâteau an der Provënz Lëtzebuerg genannt, déi tëscht 1354 a 1795 zum Herzogtum Lëtzebuerg an duerno, vu 1795 bis 1815, zum Département des Forêts gehéiert huet. Duerch den Traité vu London gehéiert Neufchâteau zanter 1839 zur Belsch.
De 15. Dezember 2021 gouf aus der Gemengestrooss e Chemin repris (CR224).
(2063) Bacchus
Den (2063) Bacchus ass en Asteroid aus der Grupp vun den Apollo-Asteroiden. Dat sinn Asteroiden, deenen hir Bunn d'Äerdbunn kräize kënnen.
Den Asteroid gouf de 24. Abrëll 1977 vum Charles Kowal entdeckt an nom Bacchus, dem réimesche Wäigott, genannt.
De Bacchus beweegt sech tëscht 0,7013 AE (Perihel) an 1,4546 AE (Aphel) a ronn 409 Deeg ëm d'Sonn. D'Bunnexzentrizitéit ass 0,3494, d'Bunn ass ëm 9,4347° géint d'Ekliptik gebéit.
Radarobservatioune vun 1996 haten erginn, datt et sech beim Bacchus ëm e längelzegen Objet vun 1,1 × 2,6 km Ausdeenung handelt. Den Asteroid rotéiert a 14 Stonnen a 54 Minutten ëm seng eegen Achs.
Provënzen an Territoirë vu Kanada
Kanada ass ee Bundesstaat, dee sech aus zéng Provënzen an dräi Territoiren zesummesetzt.
D'Provënze si relativ autonom géigeniwwer der Bundesregierung. Eng Provënz kann nëmmen duerch eng Verfassungsännerung geschaf ginn. Territoire sinn déi Deeler vum Bundesstaat Kanada, déi net zu enger Provënz gehéieren. En Territoire huet manner Kompetenze wéi eng Provënz a kann duerch en einfacht federaalt Gesetz geschaf ginn.
Kanada ass 1867 nom Zesummeleeë vun dräi Provënze vum britteschen Nordamerika als Land ervirgaang: New Brunswick, Nova Scotia an d'Province of Canada (déi spéider an Ontario a Québec gespléckt gouf). Progressiv sinn déi aner Provënzen an Territoiren derbäikomm an och Deel vu Kanada ginn.
Trap
Eng Trap ass eng Konstruktioun déi aus Träppleke besteet. Si féiert vun enger Plaz op eng aner, déi entweeder méi héich oder méi niddreg läit. An engem Gebai verbënnt eng Trap ee Stack mat deem aneren. En Trapenhaus ass eng Trap, déi iwwer méi wéi ee Stack geet a ronderëm zou ass. An deem Fall sinn déi eenzel Trapendeeler iwwer Paliere matenee verbonnen.
Gare Fumay
D'Gare vu Fumay ass eng Gare vun der SNCF zu Fumay, op der Eisebunnsstreck Soissons-Givet, um P.K. 182.931 tëscht der Gare vu Revin an der Gare vun Haybes.
An der Gare leien zwee Duerchganksgleiser laanscht zwéi Quaien. Iwwer d'Gleiser féiert eng Foussgängerbréck. Vun de fréiere Rangéiergleiser ass net méi vill ze gesinn. Op enger Parti dovun huet e Supermarché sech installéiert.
Eng ronn 400 Meter nërdlech vun der Gare ass den Tunnel vu Fumay.